હૅટમાં ઘણા પ્રકાર આવે છે. કાઉબૉય અને બોલર હૅટ ઘણી પહેરાય છે. જેમ કે આમિર ખાને ‘ધૂમ ૩’માં પહેરેલી બોલર હૅટ બધા જ યુવકોની પસંદ છે. બોલર હૅટ પહેરવા માટે ચોક્કસ પર્સનાલિટી હોવી જરૂરી છે. તેમ જ કોઈ ચોક્કસ ફંક્શનમાં જ પહેરી શકાય તેમ જ કોઈ ચોક્કસ આઉટફિટ સાથે જેમ કે કૉલેજગોઇંગ યુવક ડેનિમ સાથે સ્લીવલેસ જૅકેટ પહેરી એની સાથે બોલર હૅટ પહેરી શકે અથવા તો જો સોબર લુક જોઈતો હોય તો લાઇટ બ્લુ ડેનિમ સાથે ડાર્ક બ્લુ ફુલ સ્લીવનું ટી-શર્ટ પહેરી એની સાથે બોલર હૅટ પહેરી શકાય. બોલર હૅટ મોટે ભાગે બ્લૅક કલરમાં જ આવે છે જે તમે કોઈ પણ આઉટફિટ સાથે મિક્સ ઍન્ડ મૅચ કરી શકો.